You Are the Sunshine of My Life

«You Are the Sunshine of My Life» er en amerikansk popsang fra 1973 med melodi og tekst av Stevie Wonder. Han spilte den inn og produserte den i november 1972 og utgav den på singlen Tamla T 543232 F i mars 1973. Dette var den andre singlen hentet fra albumet Talking Book .allmusic ((( Talking Book > Overview )))  Singleversjonen av sangen skilte seg fra albumversjonen ved at blåsere ble lagt til i mixen.

De to første linjene i sangen ble sunget, ikke av Wonder, men av Jim Gilstrap og Lani Groves.

«You Are the Sunshine of My Life» åpnet 194 Radio City 21. oktober 1974.

Wonder vant en Grammy Award for Best Male Pop Vocal Performance for den. 

Magasinet Rolling Stone rangerte «You Are the Sunshine of My Life» som nummer 281 på listen over The 500 Greatest Songs of All Time.

 Coverversjoner  
Det har blitt spilt inn mer enn 25 coverversjoner av sangen, innbefattet versjoner med Acker Bilk, Shirley Bassey, Petula Clark, Richard Clayderman, Perry Como, Ray Conniff, Ferrante & Teicher, Ella Fitzgerald, Engelbert Humperdinck, Tom Jones, Morgana King, Liza Minnelli, Wenche Myhre, Anita O'Day, Frank Sinatra, Mel Tormé, The Ventures og Pauline Wilson.

Sacha Distel og Brigitte Bardot har spilt inn en coverversjon på fransk som duett. Den franske tittelen er en eksakt oversettelse av originaltittelen: «Tu Es Le Soleil De Ma Vie». Teksten ellers er ganske forskjellig på fransk.

Khalil Fong, en Hongkong-basert soulsanger, tok med sangen på sitt album Timeless, utgitt i august 2009.

 Norsk versjon 
Kari Neegaard (Kari Diesen dy) har  skrevet en norsk tekst. Den norske tittelen er «Du gir meg solskinn i mitt liv». 

 Innspilling 
Anne Lise Gjøstøl og Vidar Ottersen. Utgitt på singlen Columbia GN 1884 i 1973.Se plateetiketten

 På film og TV 
I 1982 var Wonders versjon med i episoden Jim's Inheritance i den amerikanske TV-serien Taxi.Internet Movie Database – "Taxi" Jim's Inheritance (1982) – Soundtracks

Melodien er også med i krigsdramaet Jarhead fra 2005.Internet Movie Database – Jarhead (2005) – Soundtracks 

 Listeplasseringer 
Sangen ble Wonders tredje nummer én-sang på Billboard Hot 100-singlelisten og hans første nummer én på Billboard Adult Contemporary-listen. Den nådde også en tredjeplass på Billboard R&B Singles-listen.allmusic Stevie Wonder > Charts & Awards > Billboard Singles ))) 

 Referanser 

Kategori:Sanger fra USA
Kategori:Sanger fra 1973